Ich wand ie dc wiblich gvͤte (Mit aufgelösten Abbreviaturen)
Ich wand ie dc wiblich gvͤte·
lihte wanhte durh geschiht·
vnd dc man in ir gemvͤte·
heten zv̊ der steten pfliht·
anders hab ich nv bevunden·
man die wenkent vnderstvnden·
des entůt dú liebe niht·

Ich wil prisen vnd schelten·
an der lieben frowen min·
eines des ich mv̊s engelten·
vnd dulden iamers pin·
schilte ich dc mit kvmb meret·
doch prise ich des si ist geret
dc si kan so stete sin·

Minne kvme ich han gelǒben·
dc icht grôs si din gewalt·
sit dv last gewaltes rǒben
dich die lieben wolgestalt·
minne dv maht schamen dich·
dc ein wib mit wibes krefte·
sol vor diner meisterschefte
vristen also lange sich·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse